|  |  |  |
| --- | --- | --- |
| B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Sarajevo, 16. 5. 2025. godine

MEDIJIMA

**PRIOPĆENJE ZA MEDIJE**

**Nova šansa za konkretne promjene u lokalnim zajednicama**

Povodom objave 2. poziva za dostavljanje projektnih prijedloga u okviru programa IPA ADRION u Sarajevu je 16. svibnja 2025. godine, u organizaciji nadležnog državnog tijela - Direkcije za europske integracije i Zajedničkog tajništva programa IPA ADRION, održana informativnu sesija za potencijalne aplikante.

Direktorica Direkcije za europske integracije Elvira Habota, otvarajući informativnu sesiju, istaknula je kako je objavljeni poziv nova šansa da se doprinese konkretnim promjenama u lokalnim zajednicama.

„Rezultati prvog poziva u okviru programa ADRION pokazali su da je Bosna i Hercegovina značajno unaprijedila kapacitete za učešće u programima evropske teritorijalne saradnje - 59 partnera iz naše zemlje učestvuje u implementaciji 50 projekata i za svoje projektne aktivnosti su na raspolaganje dobili više od osam miliona eura, što je dvostruko više nego u cijeloj prethodnoj sedmogodišnjoj finansijskoj perspektivi“, kazala je direktorica Habota.

Informativna sesija je bila prilika da se potencijalni aplikanti upoznaju s detaljima poziva i propozicijama za prijavu projektnih prijedloga. Drugi poziv je otvoren do 30. lipnja 2025. godine, a fokus stavlja na zelenu i digitalnu tranziciju, inovacije, održivu mobilnost i očuvanje kulturne i prirodne baštine. Ukupni proračun poziva je 21,87 milijuna eura.

 „Najviši iznos bespovratnih sredstava po projektnom prijedlogu iznosi 1,2 miliona eura, a trajanje projekta može biti najduže 36 mjeseci. Važno je da projektni prijedlozi budu u skladu s aktivnostima predviđenim u dokumentaciji poziva jer postoje tematska ograničenja i upravo od njih treba polaziti prilikom osmišljavanja projekta“, pojasnila je Jelena Kolić iz Zajedničkog tajništva programa IPA ADRION.

Ovo je bila prilika i za međusobno uvezivanje potencijalnih aplikanata i razmjenu pozitivnih priča, a jedna od njih je i projekt [LAMO](https://tra.ba/2025/01/27/lamo/), čiji je cilj promocija biciklizma kao održivog i aktivnog načina prijevoza, a u kojem kao partner iz BiH sudjeluje Agencija za razvoj općine Tešanj - *TRA d.o.o.*

„Uspješno učešće TRA d.o.o. u ovom programu potvrđuje kapacitete i međunarodnu otvorenost naše lokalne zajednice, općine Tešanj, ka inovativnim rješenjima za lokalne izazove. Drugi poziv u okviru IPA ADRION programa TRA d.o.o. planira iskoristiti kao priliku za uspostavu novih partnerstava i razvoj dodatnih projekata, kako bismo kroz konkretne aktivnosti pokušali unaprijediti kvalitet života u lokalnoj zajednici i šire“, kazao je Muamer Omahić iz Razvojne agencije Tešanj.

Interreg IPA ADRION program jedan je od tri transnacionalna programa koji su BiH otvoreni za korištenje u programskom razdoblju 2021. - 2027. godina. Program uključuje deset država korisnica, a njegov proračun je 160,8 milijuna eura.

Više informacija o Interreg ADRION programu i 2. pozivu za prijavu projektnih prijedloga potencijalni aplikatni mogu pronaći na web stranici [Direkcije za europske integracije](https://www.dei.gov.ba/bs/interreg-ipa-adrion-program-transnacionalne-saradnje) ili na stranici [Programa](https://www.adrioninterreg.eu/index.php/about-program/programme/towards-the-new-adrion-a-view-ahead-on-the-next-programming-period-2021-2027/).

Direkcija za europske integracije